wickkiey/tamil-wikipedia-chunked huggingface dataset:
# சாகித் அலி கான்

## அரசியல்

2009 இல், கான் 2009இல் நடந்த இந்திய பொதுத் தேர்தலில் 70% முஸ்லிம்கள் பெரும்பான்மையாக உள்ள ஐதராபாத்து தொகுதியில் போட்டியிடுவார் என்றும், பிராந்திய பாரத் இராட்டிர சமிதி , தெலுங்கு தேசம் கட்சி இந்தியப் பொதுவுடைமைக் கட்சி, இந்தியப் பொதுவுடமைக் கட்சி (மார்க்சிஸ்ட்) போன்ற கட்சிகளின் ஆதரவுடன் சுயேச்சை வேட்பாளராக போட்டியிடுவார் என்றும் அறிவிக்கப்பட்டது. அனைத்திந்திய மஜ்லிசே இத்திகாதுல் முசுலிமீன் கட்சியின் தலைவரான அசதுத்தீன் ஒவைசி 1984 ஆம் ஆண்டு முதல் இந்தத் தொகுதியை தக்கவைத்துக் கொண்டிருந்தார்.  
பிப்ரவரி 2009 இல், அனைத்திந்திய மஜ்லிசே இத்திகாதுல் முசுலிமீன் கட்சியினர் எனக் கூறப்படும் அடையாளம் தெரியாத நபர்களால் கான் தாக்கப்பட்டு மருத்துவமனையில் அனுமதிக்கப்பட்டார். *தி சியாசட் டெய்லி*யின் ஆசிரியர்கள் மற்றும் பத்து இதர செய்தி நிறுவனங்கள், பத்திரிகையாளர்கள் மீதான தாக்குதல்களை அதிகரிப்பதில் அரசாங்கம் மற்றும் காவல்துறையின் செயலற்ற தன்மையைக் குறிப்பிட்டு கானுக்கு ஆதரவு அளிக்க முன்வந்தனர். தேர்தலில் கானை 110,768 வாக்குகள் வித்தியாசத்தில் ஒவைசி தோற்கடித்தார். ஒவைசியின் 293,000 வாக்குகளுடன் ஒப்பிடுகையில் கான் 182,000 வாக்குகள் பெற்றார்.  
2014 ஆம் ஆண்டில், பாரதிய பாரதிய ஜனதா கட்சி கட்சியுடனான தெலுங்கு தேசம் கட்சியின் கூட்டணியில் அதிருப்தி அடைந்த கான், கட்சியிலிருந்து பிரிந்தார். இது முஸ்லிம் சமூகத்தை மோசமாக பாதிக்கும் என்று கருதினார். ஆம் ஆத்மி கட்சியின் அழைப்பையும் நிராகரித்தார்.
# சாகித் அலி கான்

## சமூக சேவை

தெலங்காணா மாநிலத்தின் துணை முதல்வர் முகமது அலி, சமூக மற்றும் பத்திரிகைத் துறைகளில் பங்களிப்பதன் மூலம் கான் நாட்டில் முக்கிய இடத்தைப் பெற்றுள்ளார் என்று கூறினார். இஸ்லாமிய சேவைகளில் உரிமை கோரப்படாத ஆயிரக்கணக்கான முஸ்லிம் உடல்களை அடக்கம் செய்யும் பொறுப்பையும் கான் ஏற்றுக்கொண்டார்.
# ஆர். சுப்பண்ணா

## பெங்களூரு மாநகரத் தந்தை

பெங்களூரில் உள்ள மாநகராட்சி 1949ஆம் ஆண்டு உருவாக்கப்பட்டது. இதே 1949ஆம் ஆண்டு பெங்களூரின் முதல் மாநகரத் தந்தையாக ஆர். சுப்பண்ணா நியமிக்கப்பட்டார். இவரது பதவிக்காலம் ஓராண்டு மட்டுமே நீடித்தது. 1950 இல் முதல் மாநகராட்சி தேர்தல் நடத்தப்பட்டது.
# ஆர். சுப்பண்ணா

## பின்னணி

சுப்பண்ணா இந்திய தேசிய காங்கிரசு கட்சியின் தொண்டராக இருந்தார். பெங்களூர் மாநில காங்கிரசில் 30 ஆண்டுகள் பணியாற்றினார்.
# சலீல் கான்

**சலீல் கான்** (*Jaleel Khan*) (பிறப்பு 10 டிசம்பர் 1954), ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் விஜயவாடா மேற்கு தொகுதியின் முன்னாள் சட்டமன்ற உறுப்பினர் ஆவார்.  
2014 மாநில சட்டமன்றத் தேர்தலில் ஒய். எஸ். ஆர். காங்கிரஸ் கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். இவரது தனது நெருங்கிய போட்டியாளரான வி. சீனிவாசை மிகக் குறைந்த வாக்கு வித்தியாசத்தில் தோற்கடித்தார். பின்னர் 2016ல் ஆளும் தெலுங்கு தேசம் கட்சியில் இணைந்தார். 1999 இல் இந்திய தேசிய காங்கிரசு கட்சியில் சேர்ந்து
# ஆர். சம்பத் ராஜ்

**ஆ. சம்பத் ராஜ்** (*R. Sampath Raj*) ஓர் இந்திய தேசிய காங்கிரசு அரசியல் ஆர்வலரும் பெங்களூரு மாநகரின் முன்னாள் மாநகரத் தந்தையும் ஆவார். இவர் 28 செப்டம்பர் 2017 அன்று பதவியேற்றார். தி. ஜெ. ஹல்லி பகுதியிலிருந்து மாநகர உறுப்பினராக இருந்தார்.  
இவர் 2018 கர்நாடக சட்டப் பேரவைத் தேர்தலில் சி. வி. ராமன் நகர் சட்டமன்றத் தொகுதியில் போட்டியிட்டு பாஜகவின் எஸ். ரகுவிடம் தோல்வியடைந்தார்.
# பையாவுலா கேசவ்

**பையாவுலா கேசவ்** (*Payyavula Keshav*) (பிறப்பு 14 மே 1965) இந்தியாவின் ஆந்திரப் பிரதேசத்தின் அனந்தபூரின் உரவகொண்டா தொகுதியைப் பிரதிநிதித்துவப்படுத்தும் சட்டமன்ற உறுப்பினர் ஆவார். இவர் தெலுங்கு தேசம் கட்சியுடன் தொடர்புடையவர். உரவகோண்டா சட்டமன்றத் தொகுதியிலிருந்து ஆறு முறை சட்டமன்ற உறுப்பினராக போட்டியிட்டார்.
# பையாவுலா கேசவ்

## ஆரம்ப வாழ்க்கை மற்றும் கல்வி

சுதந்திர இந்தியாவில் நில உச்சவரம்புச் சட்டம் அமலுக்கு வரும் வரை 2000 ஏக்கருக்கு மேல் வைத்திருந்த நிலப்பிரபுக் குடும்பத்தில் கேசவ் பிறந்தார். இவரது குடும்பம் சென்னை மாகாணத்தில் பணக்காரர்களில் ஒன்றாக இருந்தது. இவரது தந்தை, பையாவுலா வெங்கட நாராயணா 1975 இல் ராயதுர்க்கம் தொகுதியில் இருந்து சட்டமன்ற உருப்பினராகத் தேர்ந்தெடுக்கப்பட்டார். மேலும், அனந்த்புரம் மாவட்டத்தில் இந்திய தேசிய காங்கிரசு கட்சியின் தலைவராகவும் பணியாற்றினார்.
# பையாவுலா கேசவ்

## அரசியல் வாழ்க்கை

1994 இல் என். டி. ராமராவ் முன்னிலையில் சேர்ந்த இவர் தெலுங்கு தேசம் கட்சியில் முப்பதாண்டுகளாக இருந்து வருகிறார். 1994 தேர்தலில் உரவகோண்டா தொகுதியில் போட்டியிட்டு 17 ஆயிரம் வாக்குகள் வித்தியாசத்தில் வெற்றி பெற்றார். 1994 மாநில சட்டமன்றத் தேர்தலில், மொத்தமுள்ள 294 இடங்களில் 214 இடங்களில் தெலுங்குதேசம் வெற்றி பெற்றது.
# ஒய். விசுவேசுவர ரெட்டி

**ஒய். விஸ்வேஸ்வர ரெட்டி** (Y. Visweswara Reddy) ஓர் அரசியல்வாயாவார். இவர், இந்தியாவின் ஆந்திரப் பிரதேச மாநிலத்தைச் சேர்ந்த ஒய்எஸ்ஆர் காங்கிரஸ் கட்சியின் உறுப்பினராக இருந்தார். 2014 தேர்தலில் உரவகோண்டா தொகுதியில் போட்டியிட்டு 5000 வாக்குகள் வித்தியாசத்தில் ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். 2004 தேர்தல் நேரத்தில் இவர் இந்தியப் பொதுவுடமைக் கட்சியில் (மார்க்சிஸ்ட்) சேர்ந்து அதே தொகுதியில் தெலுங்கு தேசம் கட்சியின் பையாவுலா கேசவுக்கு எதிராக போட்டியிட்டு தோல்வியடைந்தார்.
# த்ரி மிஸ்டேக்ஸ் ஆப் மை லைப்

***தி 3 மிஸ்டேக்ஸ் ஆஃப் மை லைஃப்*** சேத்தன் பகத் என்ற இந்திய ஆங்கில எழுத்தாளர் எழுதிய மூன்றாவது நாவல் ஆகும். இந்த நூல் 2008 ஆம் ஆண்டு மே மாதம் வெளியிடப்பட்டது மற்றும் முதலாவதாக 4,20,000 பிரதிகள் அச்சிடப்பட்டது. இந்த நாவல் மூன்று நண்பர்களின் வாழ்க்கையைப் பற்றியது. மேற்கு இந்தியாவில் உள்ள அகமதாபாத் நகரம் இக்கதையின் நிகழ்விடமாக இருக்கின்றது. சேத்தன் பகத் எழுதிய நாவல்களில் அதிகமாக விற்பனையான மூன்றாவது நூல் இதுவாகும்.
# த்ரி மிஸ்டேக்ஸ் ஆப் மை லைப்

## மொழிபெயர்ப்பு

இந்த நூல் குஜராத்தி மொழியில் அஹமதாபாத் & மும்பையில் உள்ள MBD என்ற முன்னணி குஜராத்தி புத்தக வெளியீட்டாளரால் வெளியிடப்பட்டுள்ளது. இந்நூல் தமிழில் மொழிமாற்றம் செய்யப்பட்டு டைமண்ட் பாக்கெட் புக்ஸ் மூலம் வெளியிடப்பட்டுள்ளது. பிரெஞ்சு மொழிபெயர்ப்பு மார்ச் 2010 இல் செர்சே மிடி பப்ளிஷரால் *Les 3 erreurs de ma vie* என வெளியிடப்பட்டது. 2011 ஆம் ஆண்டு திலீப ஜெயக்கொடியால் சிங்களத்தில் *துன் தகத்தீருகன் கரபு கெனெக் மான்* என்ற பெயரில் மொழிபெயர்ப்பு செய்யப்பட்டது.</link>
# த்ரி மிஸ்டேக்ஸ் ஆப் மை லைப்

## திரைப்பட தழுவல்கள்

நாவலின் திரைப்பட வடிவம் *காய் போ சே!* அபிஷேக் கபூர் இயக்கத்தில் சுஷாந்த் சிங் ராஜ்புத், அமித் சாத் மற்றும் ராஜ்குமார் ராவ் ஆகியோர் நடிப்பில் பிப்ரவரி 2013 இல் வெளியானது. இந்தப் படமும் புத்தகமும் குஜராத்தை மையமாக வைத்து எடுக்கப்பட்டவை என்பதால் *காய் போ சே என்று தலைப்பு வைக்கப்பட்டுள்ளது.* .
# விந்தியா விக்டிம் வெர்டிக் வி3

**விந்தியா விக்டிம் வெர்டிக்ட் வி3** (*Vindhya Victim Verdict V3*) என்பது 2023 இல் வெளிவந்த இந்தியத் தமிழ்த் திரைப்படமாகும். பி. அமுதவாணன் இயக்கத்தில் வரலட்சுமி சரத்குமார், பாவனா கவுடா, எஸ்தர் அனில் மற்றும் ஆடுகளம் நரேன் ஆகியோர் நடித்திருந்தனர். இத்திரைப்படம் 2023 சனவரி 6அன்று வெளியிடப்பட்டது
# விந்தியா விக்டிம் வெர்டிக் வி3

## நடிகர்கள்

- சிவகாமியாக வரலட்சுமி சரத்குமார்
- விந்தியாவாக பாவனா கவுடா
- விஜியாக எஸ்தர் அனில்
- ஆடுகளம் நரேன்
- விசார்ணை கதை ஆசிரியர் சந்திர குமார்
- பொன்முடி
- ஜெய் குமார்
- ஷீபா
# விந்தியா விக்டிம் வெர்டிக் வி3

## தயாரிப்பு

படத்தின் முன்னோட்டத்தை 2022 திசம்பர் 17 அன்று ஜெயம் ரவி வெளியிட்டார்.
# விந்தியா விக்டிம் வெர்டிக் வி3

## வரவேற்பு

இப்படம் 2023 சனவரி 6அன்று தமிழ்நாடு முழுவதும் வெளியிடப்பட்டது. *தினத்தந்தியில்* இருந்து ஒரு விமர்சகர் படத்திற்கு கலவையான விமர்சனத்தை அளித்துள்ளார். டைம்ஸ் ஆஃப் இந்தியாவின் ஒரு விமர்சகர், "சில புதிரான தருணங்கள் இருக்கும்போது, கதை மெதுவாக உள்ளது என்றும், உணர்ச்சித் தொடர்கள் நம்மை கடுமையாக தாக்கத் தவறிவிட்டன" என்றும் எழுதினார். மாலை மலரில் இருந்து ஒரு விமர்சகர் கலவையான விமர்சனத்தை அளித்தார்.
# விந்தியா விக்டிம் வெர்டிக் வி3

## விருதுகள்

**விருதுகள்**  
| 7வது இந்திய உலகத் திரைப்பட விழா 2023 | சிறந்த திரைப்படம் |  |
| --- | --- | --- |
| சிறந்த நடிகை |  |  |
| புது தில்லி திரைப்பட விழா 2023 | சிறந்த திரைப்படம் | } |
# ஆதேசு சிங் சவுகான்

**ஆதேசு சிங் சௌகான்** (*Adesh Singh Chauhan*) ஒரு இந்திய அரசியல்வாதி ஆவார். இவர் இந்திய தேசிய காங்கிரசிலிருந்து ஜஸ்பூர் (உத்தரகாண்ட் சட்டமன்றத் தொகுதி) தொகுதியிலிருந்து உத்தரகாண்ட் சட்டமன்றத்திற்குத் தேர்ந்தெடுக்கப்பட்ட உறுப்பினர் ஆவார். இவர் 2017 உத்தரகாண்ட் சட்டமன்றத் தேர்தலில் இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார். பாரதிய ஜனதா கட்சியின் உறுப்பினராக முன்பு பணியாற்றினார். இவர் 2022 உத்தராகண்ட் சட்டமன்றத் தேர்தலில் மீண்டும் தேர்ந்தெடுக்கப்பட்டார்.
# போர்னாடி வனவிலங்கு சரணாலயம்

**போர்னாடி வனவிலங்கு சரணாலயம் (Bornadi Wildlife Sanctuary)** என்பது 26.22 சதுர கிலோமீட்டர் (10.12 சதுர மைல்கள்) பரப்பளவு கொண்ட ஒரு வனவிலங்கு சரணாலயம் ஆகும். இமயமலை அடிவாரத்தில் வடக்கில் பூடான் எல்லையிலும், இந்தியாவின் அசாமின் உதல்குரி மாவட்டம் மற்றும் பாக்சா மாவட்டத்திலும் அமைந்துள்ளது. இந்த சரணாலயம் அதன் மேற்கு எல்லையில் ஓடும் போர்னாடி ஆற்றின் பெயரால் அழைக்கப்படுகிறது. இது டாங்லா நகரத்திலிருந்து 30 கிலோமீட்டர் (19 மைல்கள்) தொலைவிலும் மற்றும் கவுகாத்தியிலிருந்து 130கிமீ (81மை) தொலைவிலும் அமைந்துள்ளது. இந்த சரணாலயம் 1980 ஆம் ஆண்டில் ஹிஸ்பிட் முயல் ( *கப்ரோலாகஸ் ஹிஸ்பிடஸ்* ) மற்றும் குள்ள காட்டுப் பன்றி ( *போர்குலா சால்வேனியா* ) ஆகியவற்றைப் பாதுகாப்பதற்காக நிறுவப்பட்டது. வெள்ளைத் தொப்பி ரெட்ஸ்டார்ட், யூரோசிசா, போன்ற பறவைகளுக்கு இது தாயகமாக உள்ளது. மான் மற்றும் சிறுத்தை போன்ற பல விலங்குகளும் காணப்படுகின்றன.
# போர்னாடி வனவிலங்கு சரணாலயம்

## காலநிலை

இப்பகுதியின் காலநிலை வெப்பமானது
# போர்னாடி வனவிலங்கு சரணாலயம்

## பல்லுயிர்

*குள்ள காட்டுப் பன்றி, தங்க நிற மந்தி, படைச் சிறுத்தை, ஹூலக் கிப்பன் மற்றும் வெள்ளை இறக்கைகள் கொண்ட மர வாத்து போன்ற பாலூட்டிகள் மற்றும் மயில், இருவாய்ச்சி, சதுப்பு நில கவுதாரி, பெங்கால் ஃப்ளோரிக்கன், மீன் கொத்தி, மரங்கொத்தி, லிட்டில் கார்மோரண்ட், லிட்டில் கிரீன் ஹெரான், நைட் ஹெரான் போன்ற சில புலம்பெயர்ந்த மற்றும் உள்ளூர் பறவைகள் உள்ளன.*
# பிரஜா கிசோர் திரிபாதி

**பிரஜா கிசோர் திரிபாதி** (*Braja Kishore Tripathy*) (பிறப்பு 25 செப்டம்பர் 1947) இந்தியாவின் 14 வது மக்களவை உறுப்பினராக இருந்தார். பிஜு ஜனதா தளத்தின் உறுப்பினராக ஒரிசாவின் பூரி மக்களவைத் தொகுதியைப் பிரதிநிதித்துவப்படுத்தினார். 13வது மக்களவையில் தேசிய ஜனநாயகக் கூட்டணி அரசில் கேபினட் அமைச்சராக இருந்தார். இவர் 2009-ஆம் ஆண்டில் பிஜு ஜனதா தளம் கட்சியில் இருந்து விலகிய பின்னர் பாரதிய ஜனதா கட்சியில் சேர்ந்தார். பூரி மக்களவைத் தொகுதியில் தேர்தலில் போட்டியிட்டுத் தோல்வியுற்றார்.  
13 மே 2013 அன்று, இவர் ஒடிசாவில் ஒரு புதிய அரசியல் கட்சியைத் தொடங்கினார், அதற்கு சமதா கிராந்தி தளம் என்று பெயரிட்டார். ஒடிசாவைச் சேர்ந்த பழங்குடியின தலைவர் ஜார்ஜ் டிர்கி, சட்டமன்ற உறுப்பினர் பிரமித்ராபூர் சமதா கிராந்தி தளத்தின் தலைவராக நியமிக்கப்பட்டுள்ளார். மூத்த சோசலிஸ்ட் தலைவரும், புகழ்பெற்ற பத்திரிகையாளருமான ரபி ராத் கட்சியின் துணைத் தலைவராக உள்ளார்.
# ஏ. வி. சுவாமி

**அலஜாங்கி வீரபத்ர சுவாமி** (*Alajangi Veerabhadra Swamy*) (14 சனவரி 1929 - 31 டிசம்பர் 2019) ஒடிசா மாநிலத்தைச் சேர்ந்த ஒரு இந்திய அரசியல்வாதி ஆவார். இவர் ஒடிசாவிலிருந்து இந்திய நாடாளுமன்றத்தின் மேல்சபையான மாநிலங்களளவைக்கு சுயேச்சை வேட்பாளராகத் தேர்ந்தெடுக்கப்பட்டார். சுவாமி பக்கவாதத்தால் பாதிக்கப்பட்டு பல ஆண்டுகளுக்குப் பிறகு 31 டிசம்பர் 2019 அன்று, தனது 90வது வயதில், தனது 91வது பிறந்தநாளுக்கு 14 நாட்களுக்கு முன்பு இறந்தார்.
# திருவிதாங்கூர் பாறைப்பல்லி

**திருவிதாங்கூர் பாறைப்பல்லி** (*Hemidactylus paaragowli*)(*கெமிடாக்டைலசு பாறாகெளலி*) என்பது கெமிடாக்டைலசு பேரினத்தினைச் சார்ந்த தரைப்பல்லிச் சிற்றினம் ஆகும். இது இந்தியாவின் மேற்குத் தொடர்ச்சி மலைகளின் தெற்குப் பகுதிகளில் மட்டுமே காணப்படும் அகணிய உயிரி.
# திருவிதாங்கூர் பாறைப்பல்லி

## விளக்கம்

*கெமிடாக்டைலசு* பேரினத்தைச் சேர்ந்த பெரிய அளவிலான இந்த தரைப்பல்லி 124.4 மி.மீ. நீளம் உடையது.  
திருவிதாங்கூர் பாறைப்பல்லியின் சிற்றினப் பெயர் மலையாளம் மற்றும் தமிழ் ஆகிய மொழிகளிலிருந்து பெறப்பட்டது. *கெ. பாறாகௌலி* வசிக்கும் வாழ்விடத்தின் அடிப்படையில் பெயரிடப்பட்டது. அதாவது பெரிய பாறைகளில் வசிப்பதால்; பாறா (பாறை) என்றால் ஆங்கிலத்தில் ‘ராக்’ என்றும் மற்றும் கௌலி என்றால் ’ஜிக்கோ’ என இந்த இரண்டு மொழிகளிலும் பொருள்படுகிறது.
# கிடாரி சிரவன் குமார்

**கிடாரி சிரவன் குமார்** (*Kidari Sravan Kumar*) ஓர் இந்திய அரசியல்வாதியாவார். மாவோயிஸ்டுகளால் அரக்கு பள்ளத்தாக்கில் இவரது தந்தை கிடாரி சர்வேசுவர ராவ் கொல்லப்பட்டதை அடுத்து, இவர் மாநில பழங்குடியினர் நலம், ஆரம்ப சுகாதாரம், குடும்ப நலம், வைத்ய விதான பரிசத், மருந்து கட்டுப்பாடு மற்றும் ஆயுஷ் அமைச்சராக, தெலுங்கு தேசம் கட்சி அரசாங்கத்தால் பொதுத் தேர்தலில் போட்டியிடாமல் பதவியேற்றார்.
# கிடாரி சிரவன் குமார்

## அரசியல் வாழ்க்கை

கிடாரி சிரவன் மறைந்த தெலுங்கு தேசம் கட்சியின் கிடாரி சர்வேசுவர ராவின் மகன் ஆவார். கிடாரி குடும்பத்திற்கு தெலுங்கு தேசம் கட்சியின் நன்றியின் அடையாளமாக சிரவனுக்கு அமைச்சரவை பதவி கிடைத்தது. இவர் சட்டப் பேரவை உறுப்பினர் ஆகாமல் 2018 நவம்பர் 11 ஆம் தேதி ஆந்திர அமைச்சரவையில் சுகாதாரம் மற்றும் பழங்குடியினர் நலத்துறை அமைச்சராகப் பதவியேற்றார். ஆறு மாத காலத்திற்குள் தேர்தலில் நின்று வெற்றி பெற தவறிவிட்டார். எனவே 9 மே 2019 அன்று அமைச்சர் பதவியை விட்டு விலகினார். 2019 சட்டமன்றத் தேர்தலில் அரக்குலோயா சட்டமன்றத் தொகுதி போட்டியிட்டு தோல்வியடைந்தார்.
# நாரா லோகேசு

**நாரா லோகேசு** (*Nara Lokesh*) (பிறப்பு 23 ஜனவரி 1983) ஓர் இந்திய அரசியல்வாதியாவார். இவர் தெலுங்கு தேசம் கட்சியின் தலைவர் நா. சந்திரபாபு நாயுடுவின் மகன் ஆவார். சட்டமேலவை உறுப்பினரான இவர் பஞ்சாயத்து ராஜ், ஊரக வளர்ச்சி மற்றும் தகவல் தொழில்நுட்பம் மற்றும் தகவல் தொடர்பு அமைச்சராகவும் பணியாற்றினார். தேர்தலில் போட்டியிடாமல் தந்தை சந்திரபாபு நாயுடுவின் அமைச்சரவையில் அமைச்சரானதால் கடுமையாக விமர்சிக்கப்பட்டார். எவ்வாறாயினும், எந்தத் தேர்தலிலும் போட்டியிடாததற்காக பெரும் விமர்சனங்களுக்குப் பிறகு, இவர் இறுதியாக மங்களகிரி சட்டமன்றத் தொகுதியில் போட்டியிட்டு, 2019 ஆந்திரப் பிரதேச சட்டமன்றத் தேர்தலில் ஒய்எஸ்ஆர் காங்கிரஸ் கட்சி வேட்பாளர் அல்லா ராமகிருஷ்ண ரெட்டியிடம் தோல்வியடைந்தார்.
# நாரா லோகேசு

## அரசியல் பின்னணி

இவரும் இவரது தந்தையும் தெலுங்கு தேசம் கட்சியின் தலைவருமான சந்திரபாபு நாயுடு இருவரும் 2019 ஆந்திரப் பிரதேச சட்டப் பேரவைத் தேர்தலில் மொத்தமுள்ள 175 இடங்களில் 23 இடங்களில் மட்டுமே வெற்றி பெற்று பெரும் அரசியல் பின்னடைவைச் சந்தித்தனர். இது தெலுங்கு தேசம் கட்சியின் வரலாற்றில் இல்லாத மோசமான தோல்வியாகும். இவரது மேலவை உறுப்பினர் பதவிக்காலமும் சமீபத்தில் 29 மார்ச் 2023 அன்று முடிவடைந்தது
# நாரா லோகேசு

## ஊழல் குற்றச்சாட்டு

ஆந்திரப் பிரதேசத்தில் சாலை அமைப்பதில் ஊழல் இருப்பதாக குற்றம் சாட்டப்பட்டு குற்றப் புலனாய்வுத் துறையினரின் விசாரணையில் உள்ளார். இந்த வழக்கில் இவருடன் இவரது தந்தையும் சிக்கியுள்ளார்.
# அல்லா ராமகிருஷ்ண ரெட்டி

**அல்லா ராமகிருஷ்ணா ரெட்டி** (*Alla Ramakrishna Reddy*) **ஆர்கே** என்ற முதலெழுத்துக்களால் பிரபலமாக அறியப்பட்ட இவர், ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஆம் ஆண்டு முதல் ஒய். எஸ். ஆர். காங்கிரஸ் கட்சியிலிருந்து மங்களகிரி சட்டமன்றத் தொகுதியை பிரதிநிதித்துவப்படுத்தும் சட்டமன்ற உறுப்பினராக உள்ளார்.
# அல்லா ராமகிருஷ்ண ரெட்டி

## அரசியல் வாழ்க்கை

ஒய். எஸ். ஆர். காங்கிரஸ் கட்சியைச் சேர்ந்த இவர், 2014 மற்றும் 2019 தேர்தல்களில் ஆந்திரப் பிரதேச சட்டப் பேரவைக்கு மங்களகிரி தொகுதியில் போட்டியிட்டு இரண்டு தேர்தல்களிலும் வெற்றி பெற்றுள்ளார். 2014 தேர்தலில், இவர் அப்போது உறுப்பினராக இருந்த கமலா கந்துருவை எதிர்த்து 12 வாக்குகள் வித்தியாசத்தில் வெற்றி பெற்றார். 2019 தேர்தலில் தெலுங்கு தேசம் கட்சியின் நாரா லோகேசை எதிர்த்து 5,337 வாக்குகள் அதிகம் பெற்று வெற்றி பெற்றார்.
# சிறுமலை பாறைப்பல்லி

***சிறுமலை பாறைப்பல்லி** (Hemidactylus sirumalaiensis-கெமிடாக்டைலசு சிறுமலையென்சிசு)* என்பது இந்தியாவில் தமிழ்நாட்டில் சிறுமலைப் பகுதியில் காணப்படும் *கெமிடாக்டைலசு* பேரினத்தினைச் சார்ந்த சிற்றினம் ஆகும். இது நடுத்தர அளவிலான *கெமிடாக்டைலசு* சிற்றினம் ஆகும். இதன் உடல் நீளம் 95 மி. மீ. ஆகும். இதன் சிற்றினப் பெயரானது இது வாழும் ஒரே இடமான சிறுமலையினைக் குறிப்பதாகும்.
# அல்லா அயோத்தி ராமி ரெட்டி

**அல்லா அயோத்தி ராமி ரெட்டி** (*Alla Ayodhya Rami Reddy*) ஒரு இந்திய அரசியல்வாதி. இவர் ஒய். எஸ். ஆர். காங்கிரஸ் கட்சி சார்பாக 2020 மாநிலங்களவைத் தேர்தலில் ஆந்திரப் பிரதேசத்திலிருந்து இந்திய நாடாளுமன்றத்தின் மாநிலங்களவைக்குத் தேர்ந்தெடுக்கப்பட்டார்.
# அல்லா அயோத்தி ராமி ரெட்டி

## தனிப்பட்ட வாழ்க்கை

அல்லா அயோத்தி ராமி ரெட்டி, குண்டூர் மாவட்டத்தைச் சேர்ந்த அல்லா தசரத ராமி ரெட்டி மற்றும் வீர ராகவம்மா ஆகியோருக்கு ஆகஸ்ட் 12, 1964 இல் மகனாகப் பிறந்தார். மங்களகிரி சட்டமன்ற உறுப்பினரான அல்லா ராமகிருஷ்ண ரெட்டி இவரது சகோதரர்.  
குண்டூர் மாவட்டத்தில் உள்ள பெடகாக்கனியில் ஆரம்பக் கல்வியை முடித்த இவர், குண்டூர் நகரில் உள்ள பாபுஜி உயர்நிலைப் பள்ளியில் பத்தாம் வகுப்பு வரை படித்தார். குண்டூர் மாவட்டத்தில் உள்ள நரசராவ்பேட்டையில் உள்ள ரெட்டி கல்லூரியில் தனது உயர்கல்வியை முடித்தார்.  
பின்னர் கர்நாடகாவில் இளங்கலை தொழில்நுட்பத்தையும் (குடிசார் பொறியியல்) பின்னர், ஐதராபாத்து , உசுமானியா பல்கலைக்கழகத்தில் முதுகலை தொழில்நுட்பத்தையும் முடித்தார். 1984 இல் கட்டப் பொறியாளராக தனது பணியைத் தொடங்கினார். இவர் தாட்சாணி என்பவரை மணந்தார்.
# அல்லா அயோத்தி ராமி ரெட்டி

## வணிக வாழ்க்கை

இவர் ராம்கி குழும நிறுவனங்களை நிறுவினார். இவரது நிகர சொத்து மதிப்பு 350 மில்லியன் அமெரிக்க டாலர்களாக உள்ளது. இவர் இந்திய நாடாளுமன்றத்தில் இரண்டாவது பணக்கார மாநிலங்களவை உறுப்பினராக இருக்கிறார்.
# அல்லா அயோத்தி ராமி ரெட்டி

## அரசியல் வாழ்க்கை

அல்லா அயோத்தி ராமி ரெட்டி, பிப்ரவரி 2014 இல் ஒய். எஸ். ஆர். காங்கிரஸ் கட்சியில் சேர்ந்து, 2014 பொதுத் தேர்தலில் நரசராவ்பேட்டையில் இருந்து நாடாளுமன்ற உறுப்பினராகப் போட்டியிட்டார். ஆனால், தெலுங்கு தேசம் கட்சியின் ராயபதி சாம்பசிவ ராவிடம் தோல்வியடைந்தார்.  
2020 மே மாதம் ஒய். எஸ். ஆர். காங்கிரஸ் கட்சியிலிருந்து மாநிலங்களவை உறுப்பினராகத் தேர்ந்தெடுக்கப்பட்டார்.
# மேகமலை பாறைப்பல்லி

**மேகமலை பாறைப்பல்லி** (***கெமிடாக்டைலசு வனம்***) என்பது தரைப்பல்லி சிற்றினம் ஆகும். இது இந்தியாவில் தமிழ்நாட்டில் மேகமலையில் மட்டுமே காணப்படும் அகணிய உயிரி. இது பெரிய அளவிலான *கெமிடாக்டைலசு* சிற்றினமாகும். இது அதிகபட்சமாக 112.2 மி.மீ. வரை வளரக்கூடியது.
# மேகமலை பாறைப்பல்லி

## வாழ்விடம்:

மேகமலைப் பாறைப்பல்லி பாறைகளைச் சுற்றியுள்ள மரங்களின் உயரமான கிளைகளில் எப்போதாவது காணப்படும். பகலில் பாறை பிளவுகளில் வாழும். இது தேனி மாவட்டம் மேகமலை வனப்பகுதிகளில் காணப்படுகிறது. வனப்பகுதிகளில் காணப்படுவதால், வனம் எனும் சிற்றினப் பெயரினைப் பெற்றது.
# அசாம் இலை ஆமை

**அசாம் இலை ஆமை** (Assam leaf turtle)(*சைக்கிள்மிசு ஜெமிலி)* என்பது *ஜியோமிடிடே* குடும்பத்தில் உள்ள ஒரு ஆமை சிற்றினம் ஆகும்.
# அசாம் இலை ஆமை

## விளக்கம்

*சி. ஜெமிலியின்* மேலோடு முதிர்வடைந்த ஆமைகளில் வடிவங்களைக் கொண்டிருக்கவில்லை. அசாம் இலை ஆமை நீளமானது மற்றும் ஒப்பீட்டளவில் தட்டையானது. கிட்டத்தட்ட இணையான பக்கங்களைக் கொண்டது. மார்புப்பரிசம் வடிவமற்று அடர் பழுப்பு நிறத்திலானது. தலை பழுப்பு நிறமாகவும், தொண்டை மற்றும் கழுத்து ஒரே மாதிரியான கருமையாகவும் இருக்கும். தலையினையும் கழுத்தினையும் இணைக்கும் இணைப்பு அடர் பழுப்பு நிறத்தில் உள்ளது.
# அசாம் இலை ஆமை

## புவியியல் வரம்பு

அசாம் இலை ஆமை வடகிழக்கு இந்தியா, நேபாளம், பூட்டான்,  
}}
# அரேகிருசுணா மாலிக்கு

**அரேகிருசுணா மாலிக்கு** (பிறப்பு 4 ஆகஸ்ட் 1931) இந்தியாவைச் சேர்ந்த ஓர் அரசியல்வாதியாவார். 1931 ஆம் ஆண்டு ஆகத்து மாதம் 4 ஆம் தேதியன்று இவர் பிறந்தார். ஒடிசாவைச் சேர்ந்த இவர் பிராங்கிருசுணா மற்றும் பிரணலதா மாலிக்கு தம்பதியரின் மகனாவார். ஒரு நாடாளுமன்ற உறுப்பினராக இருந்தார். சனதா கட்சியின் உறுப்பினராக இந்திய நாடாளுமன்றத்தின் மேல் சபையான மாநிலங்களவையில் ஒடிசாவை பிரதிநிதித்துவப்படுத்தினார்.  
மாலிக்கின் உடன்பிறப்புகள் கோபிநாத், உபேந்திரநாத், பரமானந்தா மற்றும் புவி இயற்பியலாளர் குமரேந்திர மாலிக்கு ஆகியோராவர். இவரது பெயரன் அபிசேக்கு மகாநந்தா ஒடிசாவைச் சேர்ந்த இந்திய தேசிய காங்கிரசு அரசியல்வாதியாவார். மாநிலங்களவையில் வைரச் சந்திர மகந்தி, சுரேந்திர மொகந்தி மற்றும் லக்சுமண மகாபாத்ரோ ஆகியோரின் சமகாலத்திய அரசியல்வாதியான அரேகிருசுணா தனது பதவிக்காலத்தில் அணு எரிபொருள்கள், அகதிகள் குடியேற்றம், காலநிலை, கலை மற்றும் சினிமா போன்ற பல்வேறு விவகாரங்களில் 500 எண்ணிக்கைக்கும் மேற்பட்ட விவாதங்களில் பங்கேற்றுள்ளார்.
# ஜங்கா கிருஷ்ணமூர்த்தி

**ஜங்கா கிருஷ்ணமூர்த்தி** (*Janga Krishna Murthy*) (பிறப்பு 4 ஜூன் 1958) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார். குராசாலா சட்டமன்றத் தொகுதியின் முன்னாள் உறுப்பினரான இவர் ஆந்திரப் பிரதேசத்தின் சட்டமேலவை உறுப்பினராகத் தேர்ந்தெடுக்கப்பட்டார்.
# ஜங்கா கிருஷ்ணமூர்த்தி

## அரசியல் வாழ்க்கை

- 1999 முதல் 2009 குரசாலா சட்டமன்றத் தொகுதியின் சடமன்ற உறுப்பினராக பணியாற்றினார்.
- 2019 முதல் சட்டமேலவை உறுப்பினராக இருக்கிறார்.
# திருநெட்டூர் மகாதேவர் கோயில்

**திருநெட்டூர் மகாதேவர் கோயில்** இந்தியாவில் கேரள மாநிலத்தில் எர்ணாகுளம் மாவட்டத்தில் உள்ள வைட்டிலா கிராமத்தில் அமைந்துள்ள கோயிலாகும். இக்கோயிலில் பரமேஸ்வரா மற்றும் மகா விஷ்ணு ஆகிய இரண்டு முதன்மைத் தெய்வங்கள் இருக்கின்றன.  
இக்கோயில் வளாகத்தில் பரமேஸ்வரர் ருத்ர ரூபமாகவும், மகா விஷ்ணு வைகுண்டேஸ்வரராகவும் உள்ளனர். இரண்டு தெய்வங்களும் கிழக்கு நோக்கி உள்ளன. கேரளாவின் 108 சிவன் கோவில்களில் ஒன்று என்றும், பரசுராம முனிவரால் சிவபெருமானுக்கு அர்ப்பணிக்கப்பட்ட கோயில் என்றும் நம்பப்படுகிறது.
# திருநெட்டூர் மகாதேவர் கோயில்

## கர்க்கடக வாவு

மலையாள மாதமான கர்க்கிடகத்தின் அமாவாசை நாளன்றுஏராளமானோர் மகா விஷ்ணு கோவிலில் தம் முன்னோர்களுக்கு காணிக்கை செலுத்த வருகிறார்கள். இக்கோயில் " கர்க்கடக வாவு "விற்கு மிகவும் புகழ் பெற்றது. அமாவாசை நாளில், பக்தர்கள் தங்கள் முன்னோர்களுக்கு மரியாதை செலுத்துவதற்காக கோயிலுக்குச் சென்று காணிக்கை செலுத்துகின்றனர்.
# திருநெட்டூர் மகாதேவர் கோயில்

## கோயில் அமைப்பு

5.5 ஏக்கர் வளாகத்தில் இக்கோயல் அமைந்துள்ளது. சிவனுக்கும், விஷ்ணுவுக்கும் தனித்தனி சன்னதிகள் உள்ளன. இக்கோயிலில் திருச்சுற்று, கருவறை உள்ளிட்டவை கேரள பாணியில் கட்டப்பட்டுள்ளன. வழிபாட்டுக்கூடம் அழகாக உள்ளது.
# திருநெட்டூர் மகாதேவர் கோயில்

## விழாக்கள்

தனு மாதத்தில் கொடியாட்டு விழா சிறப்பாகக் கொண்டாடப்படுகிறது. எட்டு நாள்கள் நடைபெறும் இவ்விழா ஆராட்டுடன் நிறைவடைகிறது. இரு கோயில்களும் கொடிமரத்தைக் கொண்டுள்ளதால், விழா பொதுவாகக் கொண்டாடப்படுகிறது. சிவராத்திரியும், அஷ்டமி ரோகிணி இங்கு சிறப்பாகக் கொண்டாடப்படும் பிற விழாக்களாகும்.
# கவுரகரி நாயக்கு

**கவுரகரி நாயக்கு** (Gourahari Naik) இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு நவம்பர் மாதம் 21 ஆம் தேதியன்று கியோஞ்சார் மாவட்டத்தில் மது நாயக்கின் மகனாக இவர் பிறந்தார். ஒடிசா அரசியலில் பாரதிய சனதா கட்சியின் உறுப்பினராக செயல்பட்டார். ஒடிசா சட்டமன்றத்தில் பாட்னாவை சட்டமன்ற உறுப்பினராக இரண்டு முறை பிரதிநிதித்துவப்படுத்தினார். 2000 மற்றும் 2004 ஆம் ஆண்டுகளில் நடைபெற்ற ஒடிசா சட்டப் பேரவைத் தேர்தல்களில் வெற்றி பெற்று 12ஆவது மற்றும் 13ஆவது ஒடிசா சட்டப் பேரவைக்கு தேர்ந்தெடுக்கப்பட்டார்.  
2000 ஆம் ஆண்டு நடைபெற்ற ஒடிசா சட்டப் பேரவைத் தேர்தலில், பாரதிய சனதா கட்சியின் வேட்பாளராக கவுரகரி நாயக்கு பாட்னா சட்டமன்றத் தொகுதியில் போட்டியிட்டார். இந்தத் தேர்தலில் அவர் மொத்தம் 5,149 வாக்குகள் பெற்று 12-ஆவது ஒடிசா சட்டப் பேரவைக்குத் தேர்ந்தெடுக்கப்பட்டார். தனது நெருங்கிய போட்டியாளரான இந்திய தேசிய காங்கிரசு கட்சியின் பத்மலோசன் சிங்கை 962 வாக்குகள் வித்தியாசத்தில் தோற்கடித்தார். 2004 முதல் 2009 வரை இந்த சட்டமன்றத்தில் பணியாற்றினார்.
# திரிபிரங்கோடு சிவன் கோயில்

**திரிபிரங்கோடு சிவன் கோயில்** கேரள மாநிலம் மலப்புரம் மாவட்டம் திரூர் அருகே உள்ள திரிபிரங்கோடு என்ற இடத்தில் அமைந்துள்ள ஒரு சிவன் கோயிலாகும்.  
இந்த பழமையான கோயில் திருநாவாய ரயில் நிலையத்திலிருந்து மேற்கில் 5 கி.மீ.தொலைவிலும், திரூர் ரயில் நிலையத்திலிருந்து 10 கி.மீ. தெலைவிலும் உள்ளது. வடக்குக் கேரளாவில் அமைநதுள்ள மிக முக்கியமான இந்து புனித யாத்திரைத் தலங்களில் இதுவும் ஒன்றாகும்.
# திரிபிரங்கோடு சிவன் கோயில்

## கோயில் வளாகம்

கேரளாவில் உள்ள சிவபெருமானுக்கு அர்ப்பணிக்கப்பட்ட முக்கியமான கோயில்களில் இதுவும் ஒன்றாகும். இது 'வெள்ளோட்டு பாதம்' எனப்படும் வயல்வெளிகளின் ஓரத்தில் மேற்கு நோக்கி இக்கோயில் சுமார் 6 ஏக்கர் பரப்பளவில் பரந்து விரிந்து உள்ளது. கோயிலின் முன்புறம் ஒரு பெரிய ஆலமரம் உள்ளது. கோயில் வளாகத்தில் உள்ள மற்றொரு பெரிய மரம் சிவபெருமானுக்கு மிகவும் முக்கியமானதாக கருதப்படுகிற எலஞ்சி மரம் ஆகும். கோயில் வளாகத்தில் சிவபெருமானுக்கு உகந்ததாகக் கருதப்ப்டுகின்ற பேலை (பில்வம்/கூவலம்) மரம் உள்ளது. இங்கள்ள மூலவரான சிவலிங்கம், சுயம்புலிங்கமாக மேற்கு நோக்கி உள்ளது. இடதுபுறம் பார்வதி சன்னதி உள்ளது. இதைத்தவிர மேலும் நான்கு சன்னதிகள் இங்கு உள்ளன. ஒன்று 'மூலஸ்தானம்' எனப்படுகின்ற சிவன் உறையும் இடமாகும். மற்ற மூன்று சன்னதிகள் யமனைக் கொல்ல சிவன் எடுத்த மூன்று படி நிலைகளைக் குறிக்கிறது.  
கோயிலைச் சுற்றி ஐந்து குளங்கள் உள்ளன, அவற்றில் மூன்று கோயில் வளாகத்திலேயே காணப்படுகின்றன. கரணயில் கோயிலுக்கு முன்னால் காணப்படுகின்ற குளம் சிவன் உறையும் இடம் என்ற வகையில் உள்ளது. அதற்கு மிக அருகில் மேலும் இரண்டு குளங்கள் உள்ளன. கோவிலின் தென்மேற்கு மூலையில் உள்ள குளம், யமனைக் கொன்ற பின்னர் சிவன் தன் திரிசூலத்தைக் கழுவிய இடமாகக் கருதப்படுகிறது. கோயில் வளாகத்திற்கு வடகிழக்கு பகுதியில் ஒரு பெரிய குளம் பொது பயன்பாட்டிற்காக. நீச்சல் கற்றுக்கொள்வது, விலங்குகளை கழுவுதல் போன்றவை என்ற வகைகளில் பயன்படுத்தப்படுகிறது, கோயிலுக்குள் நுழைவதற்கு முன்பு பக்தர்கள் இங்கு குளித்துவிட்டுச் செல்கின்றனர்.  
இந்த கோயில் முக்கியக்கூறாக இங்கு காணப்படுகின்ற மூன்று மூலவர் சன்திகளைக் கூறலாம்.
# திரிதல மகா சிவன் கோயில்

**திரிதல மகா சிவன் கோயில்** இந்தியாவின் கேரள மாநிலத்தில் பாலக்காடு மாவட்டத்தில் உள்ள திரிதலாவில் பாரதப்புழா ஆற்றின் கரையில் அமைந்துள்ள சிவன் கோயிலாகும். இது ஒரு பழமையான இந்து கோயில் ஆகும்.  
இந்தக் கோயிலைப் பற்றிய குறிப்புகள் கொட்டாரத்தில் சங்குனியின் ஐதிஹ்யமாலா மற்றும் மலையாள இலக்கியத்தின் பல செவ்வியல் நூல்களில் காணப்படுகின்றன. இங்குள்ள சிவலிங்கமானது பரதபுழா ஆற்றின் மணலைக் கொண்டு அக்னிஹோத்ரியால் நிர்மாணிக்கப்பட்டதாகக் கூறப்படுகிறது. மணலால் இந்த சிவலிங்கம் ஆனதால் இதற்கு அபிஷேகம் செய்யப்படுவதில்லை. கேரளாவில் உள்ள 108 பிரசித்தி பெற்ற சிவன் கோயில்களில் இதுவும் ஒன்றாகும். கி.பி.9 அல்லது கி.பி.10 ஆம் நூற்றாண்டில் கட்டப்பட்ட இக்கோயில் சோழர் கலைப்பாணியிலிருந்து பாண்டிய கட்டிடக்கலைப் பாணிக்கு மாறியதைக் குறிப்பதாக வரலாற்றாசிரியர்கள் கூறுகின்றனர்.
# திரிதல மகா சிவன் கோயில்

## புராணங்கள்

' பறையிபெற்ற பந்திருகுலம்' என்ற புராணத்தின் படி, வரருச்சி என்ற பிராமணர், பஞ்சமி என்ற தாழ்ந்த சாதிப்பெண்ணை மணந்தார். திருமணத்திற்குப் பின்னர், அவர்கள் நீண்ட பயணம் மேற்கொண்டனர். அப்போது பஞ்சமி பலமுறை கருவுற்றாள். ஒவ்வொரு முறை அவள் குழந்தையைப் பெற்றெடுத்தபோதும், கணவன் பெற்ற குழந்தையை அவ்விடத்திலேயே விட்டுவிடும்படி கூறினான். ஒவ்வொரு குழந்தையும் (மொத்தம் 12 குழந்தைகள்) வெவ்வேறு சாதியினரால் எடுத்து வளர்க்கப்பட்டது. அவர்கள் பந்திருகுலம் என்ற குலத்திற்குரியவர்களாகக் கருதப்பட்டனர். இவர்களைப் பற்றிய கதைகள் கொட்டாரத்தில் சங்குனி எழுதிய 'எய்திஹ்யமாலா' என்ற நூலில் குறிப்பிடப்பட்டுள்ளது.
# திரிதல மகா சிவன் கோயில்

## கோயில் கட்டிடக்கலை

கேரளாவில் உள்ள ஒரு முக்கியமான தொல்பொருள் இடமாக இக்கோயில் கருதப்படுகிறது. பாரதப்புழா ஆற்றின் தென்கரையில் பாலக்காட்டில் இருந்து சுமார் 75 கி.மீ. தொலைவில் இக்கோயில் அமைந்துள்ளது. இந்தக் கோயில்கேரளாவின் பழமையான தொல்பொருள் தளமாக இன்னும் பாதுகாக்கப்பட்டு வருகிறது. இக்கோயிலும், இடிபாடுகளும் கி.பி.9 கி.பி. 10 ஆம் நூற்றாண்டின் முற்பகுதியைச் சேர்ந்த வரலாற்று நினைவுச்சின்னங்களாக அறியப்படுகிறது.
# மொதுகுலா வேணுகோபால ரெட்டி

**மொதுகுலா வேணுகோபால ரெட்டி (Modugula Venugopala Reddy)** ஒய். எஸ். ஆர். காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர் பிப்ரவரி 2019 வரை தெலுங்கு தேசம் கட்சியில் இருந்தார். மேலும் 2014 இல் ஆந்திரப் பிரதேச சட்டமன்றத்திற்கு போட்டியிட்டு குண்டூர் மேற்கு சட்டமன்றத் தொகுதியில் இருந்து முன்னாள் அமைச்சர் கண்ணா லட்சுமிநாராயணாவை எதிர்த்து வெற்றி பெற்றார். 2009 தேர்தலில் ஆந்திரப் பிரதேசத்தில் உள்ள நரசராவ்பேட்டைமக்களவைத் தொகுதியிலிருந்து 15வது மக்களவைக்கு தேர்ந்தெடுக்கப்பட்டார்.
# உதயம்பேரூர் ஏகாதசி பெரும்திருக்கோயில் கோயில்

**உதயம்பேரூர் ஏகாதசி பெரும்திருக்கோயில்** இந்தியாவின் கேரள மாநிலம் எர்ணாகுளம் மாவட்டத்தில் உதயம்பேரூர் என்னுமிடத்தில் உள்ள சிவன் கோயிலாகும். பழமையான இந்த இந்துக் கோயில் கேரளாவின் கட்டிடக்கலை பாணிக்கு ஒரு சிறந்த எடுத்துக்காட்டாகும். நினைவுச்சின்ன கோபுரங்கள் மற்றும் சுற்றுக் கருவறை ஆகியவற்றைக் கொண்டுள்ள இக்கோயில் கேரளாவில் உள்ள பெரிய சிவன் கோயில்களில் ஒன்றாகும். இக்கோயில் சுமார் நான்கு ஏக்கர் நிலப்பரப்பில் உள்ளது. கோயிலின் முக மண்டபமான முதல் அறை கேரள திராவிட கட்டிடக்கலைப் பாணியில் கட்டப்பட்டதாகும். முனிவர் பரசுராமர் இங்குள்ள மூலவரை சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோயில்களில் இந்தக் கோயிலும் ஒன்றாகும்.
# கள்ளம் சதீசு ரெட்டி

**கல்லம் சதீசு ரெட்டி** (*Kallam Satish Reddy*) ஓர் இந்திய வணிக நிர்வாகியும், டாக்டர். ரெட்டீசு லாபரேட்டரியின் தற்போதைய தலைவருமாவார். இவர், 1993 இல் டாக்டர். ரெட்டீசு லாபரேட்டரியின் நிர்வாக இயக்குநராக சேர்ந்தார். 1997 இல் நிர்வாக இயக்குநராக உயர்த்தப்பட்ட இவர், மருந்துப் பொருட்களை உற்பத்தி செய்யும் நிறுவனத்திலிருந்து, பல்வேறு மருந்துகளைத் தயாரிப்பு நிறுவனமாக மாற்றினார்.  
ரெட்டி உசுமானியா பல்கலைக்கழகத்தில் வேதிப் பொறியியலில் இளம் அறிவியல் பட்டமும், பர்டூ பல்கலைக்கழகத்தில் மருந்தாக்க வேதியிய<nowiki/>லில் அறிவியல் பட்டமும் பெற்றுள்ளார்.
# வாதேசுவரம் கோயில்

**வாதேசுவரம் கோயில்** இந்தியாவின் கேரள மாநிலம் கண்ணூர் மாவட்டத்தில் அரோலியில் அமைந்துள்ள ஒரு சிவன் கோயிலாகும்.கேரளாவில் உள்ள 108 பழமையான சிவன் கோயில்களில் இதுவும் ஒன்றாகும். தென்னிந்தியாவில் உள்ள ஏராளமான சிவன் கோவில்களில் இதுவும் நன்கு அறியப்பட்டதாகும். மலை போல் காட்சியளிக்கும் குன்றின் மேல் கட்டப்பட்டுள்ள இது, 'வட மலபாரின் கைலாசம்' என்ற பெயரால் அழைக்கப்படுகிறது.  
இக்கோயில் *அஷ்டதள* (எட்டு இதழ்கள்) கட்டிடக்கலை பாணியில் மூஷிக மன்னன் வட்டுகவர்மாவால் கட்டப்பட்டதாக நம்பப்படுகிறது. இந்தப் பாணியில் கட்டப்பட்ட ஒரே இந்தியக் கோயில் என்ற பெருமையை இது பெறுகிறது. இங்குள்ள மூலவர் சிவன் ஆவார். இங்கு சாஸ்தா மற்றும் தட்சிணாமூர்த்தி ஆகியோர் வழிபடப்படுகின்றனர். இக்கோயில் மலபார் தேவஸ்வம் வாரியத்தால் நிர்வகிக்கப்படுகிறது.
# வாதேசுவரம் கோயில்

## அமைவிடம்

இக்கோயில் கண்ணூர் வழியாகச் செல்லும் தேசிய நெடுஞ்சாலையில் கிழக்கில் 150 மீட்டர் தொலைவில் அமைந்துள்ளது. இக்கோயில் பாப்பினிசேரி ஊராட்சியில் அரோலி கிராமத்தில் உள்ளது. இது கீச்சேரி மலையின் உச்சியில் கட்டப்பட்டுள்ளது, இதனைப் பார்ப்பதற்கு ஒரு மலை போல இருப்பதால்'வட மலபாரின் கைலாசம்' என்றழைக்கப்படுகிறது. அருகில் காலிகட் சர்வதேச விமான நிலையம் உள்ளது. மட்டன்னூர் அருகில் தற்போது கண்ணூர் சர்வதேச விமான நிலையம் கட்டப்பட்டு வருகிறது.
# வாதேசுவரம் கோயில்

## வரலாறு

இக்கோயில் சுமார் 1500 ஆண்டுகளுக்கு முன்பு மூஷிக வம்சத்தைச் சேர்ந்த 43 ஆவது ஆட்சியாளரான அன்றைய மன்னன் வட்டுகவர்மாவால் கட்டப்பட்டதாக நம்பப்படுகிறது. *மூஷிகவம்ச மகாகாவியத்தில்*, கவிஞர் அதுல இக்கோயிலைப் பற்றிக் குறிப்பிடுகிறார்.
# வாதேசுவரம் கோயில்

## வழிபாடு

இக்கோயிலின் மூலவர் சிவன். இவர் வாதேசுவரத்தப்பன் என்றழைக்கப்படுகிறார். இங்கு உமாமஹேஸ்வரர் ஆகக் கருதப்படுகின்ற சிவன், சாஸ்தா, தட்சிணாமூர்த்தி மற்றும் கிராதமூர்த்தி போன்ற தெய்வங்களும் வழிபாட்டில் உள்ளன.
# வாதேசுவரம் கோயில்

## மேலும் பார்க்கவும்

- கொட்டியூர் கோவில்
- ராஜராஜேஸ்வரர் கோவில்
# ஜி. வி. பிரசாத்

**ஜி. வி. பிரசாத்** (*G. V. Prasad*) ஓர் இந்திய வணிக நிர்வாகியும், டாக்டர். ரெட்டீசு லாபரேட்டரியின் இணைத் தலைவரும், நிர்வாக இயக்குநரும் ஆவார். அழகப்பா தொழில்நுட்பக் கல்லூரியில் வேதியியல் பொறியியல் படித்தார். சிகாகோவிலுள்ள இலினாய்ஸ் தொழில்நுட்பக் கழகத்தில் பொறியியல் பட்டப்படிப்பைத் தொடர்ந்து பர்டூ பல்கலைக்கழகத்தில் ஒரு வருட வணிக மேலாண்மை படித்தார். 1982 இல் அமெரிக்க வேதியியலாளர் நிறுவனம் வழங்கும் 'சிறந்த மூத்த மாணவர்' விருதை வென்றார். ஓராண்டு கழித்து பர்டூ பல்கலைக்கழகத்தில் தொழில்துறை நிர்வாகத்தில் முதுகலைப் பட்டம் பெற்றார்.  
பிரசாத் 1985 இல் பென்செக்ஸ் லேப்ஸ் என்ற மருந்து நிறுவனத்துடன் இணைந்து நிறுவினார். பென்செக்ஸ் பின்னர் டாக்டர். ரெட்டீசு லாபரேட்டரியால் கையகப்படுத்தப்பட்டது. சில காலம் கட்டுமானத் தொழிலுக்குத் திரும்பினார். 1990 ஆம் ஆண்டில், இவர் சார்மினார் என்ற மருந்து நிறுவனத்தின் தலைமை நிர்வாக அதிகாரியாக இருந்தார். 2001 ஆம் ஆண்டில், இவரது நிறுவனமும் டாக்டர் ரெட்டி நிறுவனத்துடன் இணைக்கப்பட்டது மேலும் பிரசாத் இணைக்கப்பட்ட நிறுவனத்தின் துணைத் தலைவராகவும், தலைமை நிர்வாக அதிகாரியாகவும் பொறுப்பேற்றார்.
# ஜி. வி. பிரசாத்

## தனிப்பட்ட வாழ்க்கை

பிரசாத், டாக்டர். ரெட்டீசு லாபரேட்டரியின் நிறுவனர் கள்ளம் அஞ்சி ரெட்டியின் மகள் அனுராதாவை மணந்தார். அனுராதா டாக்டர். ரெட்டீசு அறக்கட்டளையின் நிர்வாக அறங்காவலராகவும், இந்தியாவின் பாரம்பரியங்கள் மற்றும் கலாச்சாரத்தை ஊக்குவிக்கும் நிறுவனமான சப்தபர்ணியின் நிறுவனர்-இயக்குனராகவும் இருக்கிறார்.
# பல்லே ரகுநாத ரெட்டி

**பல்லே ரகுநாத ரெட்டி** (*Palle Raghunatha Reddy*) ஆந்திரப் பிரதேசத்தின் தெலுங்கு தேசம் கட்சி அரசியல்வாதியாவார். இவர், 2014 முதல் 2019 வரை புட்டபர்த்தி சட்டமன்ற உறுப்பினராக இருந்தார்.  
இவர் முதன்முதலில் 1999 இல் அனந்தபூர் மாவட்டத்தில் உள்ள நல்லமடா தொகுதியிலிருந்து சட்டமன்ற பொதுத் தேர்தலில் தேர்ந்தெடுக்கப்பட்டார். பின்னர் தலைமை அரசாங்க கொறடாவாக பணியாற்றினார் ஆனால் கட்சிக்குள் இருந்து கடுமையான எதிர்ப்பை எதிர்கொண்டார். 2007ல் சட்ட மேலவைக்கு தேர்ந்தெடுக்கப்பட்டார்.  
இவர், முதலமைச்சர் நா. சந்திரபாபு நாயுடுவுடன் இணைந்து விசாகப்பட்டினத்தில் தகவல் தொழில்நுட்பத்தில் *ஏபி கிளவுட்* இமுன்முயற்சியைத் தொடங்கினார்.
# மூலோபாயப் படைகளுக்கான கட்டளையகம், இந்தியா

**மூலோபாயப் படைகளுக்கான கட்டளையகம்** (SFC), இதனை மூலோபாய அணு ஆயுதக் கட்டளையகம் என்றும் அழைக்கப்படுகிறது. இதன் தலைவர் மூத்த இராணுவத் தளபதி ஆவார். இது இந்திய அணுசக்தி கட்டளை ஆணையத்தின் (NCA) கீழ் செயல்படுகிறது. இதன் தற்போதைய கட்டளைத் தலைவர் வைஸ் அட்மிரல் சூரஜ் பெர்ரி ஆவார். தந்திரோபாய மற்றும் மூலோபாய அணு ஆயுதக் களஞ்சியத்தின் மேலாண்மை மற்றும் நிர்வாகத்திற்கு இந்த அமைப்பு பொறுப்பாகும். இது 4 சனவரி 2003 அன்று இந்தியப் பிரதமர் அடல் பிகாரி வாச்பாய் அரசால் உருவாக்கப்பட்டது. இதன் முதல் தலைவர் ஏர் மார்ஷல் தேஜா மோகன் அஸ்தானா ஆவார்.
# மூலோபாயப் படைகளுக்கான கட்டளையகம், இந்தியா

## பொறுப்பு

மூன்று நட்சத்திர தகுதியுடன் கூடிய இராணுவப் படைத்தலைவரின் கீழ் இந்திய அணுசக்தி கட்டளை ஆணையத்தின் ஆணைகளை நிறைவேற்றுவது மூலோபாயப் படைகள் கட்டளையகத்தின் பொறுப்பாகும். இந்திய அணுசக்தி கட்டளை ஆணையத்திடமிருந்து வெளிப்படையான ஒப்புதலைப் பெற்ற பிறகு, அணு ஆயுதங்கள் மற்றும் போர்க்கப்பல்களை வழங்கும் செயல்முறையைத் தொடங்கும் முழுப் பொறுப்பையும் இந்த அமைப்பு கொண்டுள்ளது. NCAவின் முறையான ஒப்புதலுடன், இலக்கு பகுதியின் சரியான தேர்வு SFCஆல் அளவீடு செய்யப்பட்ட, முடிவெடுக்கும் பல்வேறு நிலைகளை உள்ளடக்கிய ஒட்டுமொத்த செயல்பாட்டின் மூலம் முடிவு செய்யப்படும்.  
இந்திய வான்படையின் குண்டு வீச்சு விமானங்கள் மற்றும இந்தியக் கடற்படையின் நீர்மூழ்கிக் கப்பல்கள் மூலம் செலுத்தப்படும் அணு ஆயுதங்கள் மற்றும் அக்னி ஏவுகணைகள், பிரித்வி ஏவுகணைகள், சூரியா தாக்குகணைகள் மற்றும் பிரம்மோஸ் ஏவுகணைகளை கையாள்வதற்கு இந்த அமைப்பே பொறுப்பாகும்.
# மூலோபாயப் படைகளுக்கான கட்டளையகம், இந்தியா

## இதனையும் காண்க

- அணுசக்தி கட்டளை ஆணையம் (இந்தியா)
# கொய்யே மோசனு ராஜு

**கொய்யே மோசனு ராஜு** (*Koyye Moshenu Raju*) ஓர் இந்திய அரசியல்வாதியும், ஆந்திரப் பிரதேச சட்ட மேலவையின் உறுப்பினரும் ஆவார். இவர் ஆந்திரப் பிரதேச சட்ட மேலவையின் தலைவராகவும் பணியாற்றுகிறார். இவர் ஒய். எஸ். ஆர். காங்கிரஸ் கட்சியால் சட்ட மேலவை உறுப்பினராகத் தேர்வு செய்யப்பட்டார்.
# முகமது பரீதுதீன்

**முகமது பரீதுதீன்** (*Mohammed Fareeduddin*) (14 அக்டோபர் 1957 - 29 டிசம்பர் 2021) தெலங்காணா சட்ட மேலவை உறுப்பினராக பணியாற்றிய ஒரு இந்திய அரசியல்வாதி ஆவார். இவர் 2016 இல் பாரத் இராட்டிர சமிதி வேட்பாளராக போட்டியின்றி தேர்ந்தெடுக்கப்பட்டார்
# முகமது பரீதுதீன்

## அரசியல் வாழ்க்கை

பரீதுதீன், 2009 முதல் பத்து ஆண்டுகள் ஆந்திரப் பிரதேசத்தின் சட்டமன்ற உறுப்பினராக இருந்தார். இந்திய தேசிய காங்கிரசு அரசியல்வாதியாக தனது அரசியல் வாழ்க்கையைத் தொடங்கிய இவர் ஆம்பர்பேட்டை தொகுதியில் போட்டியிட்டார். இத்தேர்தலில் இவர் பாரதிய ஜனதா கட்சியின் ஜி. கிஷன் ரெட்டியிடம் தோல்வியடைந்தார். பின்னர், ஆகஸ்ட் 2014 இல் பாரத் இராட்டிர சமிதியில் சேர்ந்தார்  
2016 ஆம் ஆண்டில், தெலங்காணா சட்டமன்ற உறுப்பினராகத் தேர்ந்தெடுக்கப்பட்டார். இது 2014 ஆம் ஆண்டில் ஆந்திரப் பிரதேசத்தைப் பிரித்ததன் மூலம் உருவாக்கப்பட்டது.  
2004 மே மாதம், முதலமைச்சர் எ. சா. ராஜசேகர் அரசில் சிறுபான்மை நலன் மற்றும் மீன்வளத்துறை அமைச்சரானார். பின்னர் 2007 இல் கூட்டுறவுத் துறை அமைச்சரானார்
# முகமது பரீதுதீன்

## இறப்பு

இவர் 29 டிசம்பர் 2021 அன்று ஐதராபாத்தில் உள்ள ஒரு தனியார் மருத்துவமனையில் தனது 67வது வயதில் மாரடைப்பால் காலமானார்
# காக்கத்துருத்து

**காக்கத்துருத்து (Kakkathuruth)** இந்தியாவின் கேரள மாநிலத்தில் உள்ள ஆலப்புழா மாவட்டத்தில் வேம்பநாட்டு ஏரியால் சூழப்பட்ட ஒரு சிறிய தீவு ஆகும். *காகங்களின் தீவு* என்றும் இத்தீவு அழைக்கப்படுகிறது. அமெரிக்க தொலைக்காட்சி நிறுவனமான நேசனல் சியோகிராஃபிக் தொலைக்காட்சி , காக்கத்துருட்டில் இருந்து பார்க்கப்படும் சூரிய மறைவு நிகழ்வு உலகின் மிகச் சிறந்ததாக காட்சி அனுபவம் என வர்ணிக்கிறது. கிரகத்தின் வெவ்வேறு பகுதிகளில் எடுக்கப்பட்ட 24 மிக அழகான படங்களில் ஒன்றாக இக்காட்சியை இந்நிறுவனம் சேர்த்துள்ளது.
# காக்கத்துருத்து

## கண்ணோட்டம்

ஆலப்புழாவின் வடக்கு முனையில் உள்ள எழுபுன்னா கிராமத்தில் காக்கத்துருத்து தீவு அமைந்துள்ளது. ஒரு கிலோமீட்டர் தொலைவில் உள்ள எரமல்லூர் காக்கத்தூருக்கு அருகில் உள்ள நிலப்பகுதியாகும். எரமல்லூரில் இருந்து படகு மூலம் தீவை அணுகலாம். மூன்று கிலோமீட்டர் நீளமும் ஒன்றரை கிலோமீட்டர் அகலமும் கொண்ட இந்த தீவில் சுமார் 300 குடும்பங்கள் வசிக்கின்றன. வேம்பநாட்டு ஏரியின் நடுவில் அமைந்துள்ள காக்கத்துருத்து காகங்கள் மற்றும் பல பறவைகளின் புகலிடமாகமாகவும் பறவை ஆர்வலர்களின் விருப்பமான இடமாகவும் உள்ளது.  
தீவில் பெரிய சாலைகள் எதுவும் இல்லை மற்றும் மண் சாலைகளில் மிதிவண்டி முக்கிய வாகனமாகப் பயன்படுத்தப்படுகிறது. தீவில் அங்கன்வாடியும் (குழந்தைகளுக்கான பள்ளி) மற்றும் ஆயுர்வேத மருத்துவமனையும் உள்ளன. சதுப்பு நிலங்கள், தென்னந்தோப்புகள் எங்கும் காணக்கூடியவையாக உள்ளன. வேம்பநாட்டு காயலின் பரந்த தன்மை காக்காத்துருத்தை ஆலப்புழாவின் முக்கியமான சுற்றுலாத் தலமாக மாற்றியுள்ளது. 2016 ஆம் ஆண்டில், நேசல் சியோகிராஃபிக் தொலைக் காட்சி நிறுவனம் உலகின் 24 மிக அழகான இடங்களில் ஒன்றாக காக்காத்துருத்தை தேர்ந்தெடுத்தது.
# காக்கத்துருத்து

## மேலும் பார்க்கவும்

- கேரளா காயல்
# தும்மல நாகேசுவர ராவ்

**தும்மல நாகேசுவர ராவ்** (*Thummala Nageswara Rao*) இந்திய தேசிய காங்கிரசு அரசியல்வாதி ஆவார். இவர் ஆந்திரப் பிரதேச அரசாங்கத்திலும், பின்னர், தெலங்காணா அரசாங்கத்திலும் 4 முறை முக்கிய துறைகளின் அமைச்சராக இருந்துள்ளார். இவர் கம்மம் மாவட்டத்தைச் சேர்ந்தவர்.
# தும்மல நாகேசுவர ராவ்

## அரசியல் வாழ்க்கை

இவர் 1982 தேர்தல் சமயத்தில் தெலுங்கு தேசத்தில் சேர்ந்தார். ஆனால் 1983 தேர்தலில் தோல்வியடைந்தார். 1985, 1994 மற்றும் 1999 ஆம் ஆண்டுகளில் சத்துப்பள்ளி தொகுதியிலிருந்து தெலுங்கு தேசம் கட்சி வேட்பாளராக ஆந்திரப் பிரதேசத்தின் சட்டமன்றத்திற்கு மூன்று முறை தேர்ந்தெடுக்கப்பட்டார்.  
2014 தேர்தலில் மீண்டும் அந்த தொகுதியில் போட்டியிட்டு 6,000 வாக்குகள் வித்தியாசத்தில் தோல்வியடைந்தார். ஆந்திரப் பிரதேசம் இரண்டாகப் பிரிந்ததால் தெலங்காண சட்டப் பேரவைக்கு தேர்தல் நடந்தது.  
இவர் செப்டம்பர் 2014 இல் பாரத இராட்டி சமிதியில் சேர்ந்தார். டிசம்பர் 2014 இல் அமைச்சரவையில் சேர்ந்து சாலைகள் மற்றும் கட்டிடங்கள் அமைச்சராக பணியாற்றினார். தற்போதைய அரசாங்கத்தில் சாலைகள் மற்றும் கட்டிடங்கள் துறை அமைச்சராக பணியாற்றினார். இவர் கட்சியை விட்டு வெளியேறி செப்டம்பர் 2023 இல் இந்திய தேசிய காங்கிரசில்ல் சேர்ந்தார்.  
2016 இல் தெலங்காணா சட்ட மேலவை உறுப்பினராக சில காலம் பணியாற்றினார். இடைத்தேர்தலில் பாலைர் தொகுதியில் 45,676 வாக்குகள் பெரும்பான்மையுடன் வெற்றி பெற்றார்.
# அமீர் அப்துல்லா கான் நியாசி

தோல்வி அடைந்த பாகிஸ்தான் லெப். ஜெனரல் ஏ. ஏ. கே. நியாசி, இந்தியாவின் லெப். ஜெனரல் ஜெகத் சிங் அரோராவிடம் சரணடையும் ஒப்பந்தத்தில் கையொப்பமிடும் காட்சி]]  
**லெப்டினண்ட் ஜெனரல் ஏ. ஏ. கே. நியாசி** (Lieutenant General *Amir Abdullah Khan Niazi*) (1915 - 1 பிப்ரவரி 2004), வங்காளதேச விடுதலைப் போர் மற்றும் 1971 இந்தியா-பாகிஸ்தான் போரின் போது கிழக்கு பாகிஸ்தான் பகுதியில் பாகிஸ்தான் இராணுவத்தின் கட்டளை அதிகாரியாக இருந்தார். போரில் பாகிஸ்தான் படைகள், இந்தியப் படைகளிடம் தோற்றதால், லெப். ஜெனரல் ஏ. ஏ. கே. நியாசி தலைமையிலான பாகிஸ்தான் இராணுவத்தின் 70,000 படைவீரர்கள் எவ்வித நிபந்தனையுமின்றி, 16 டிசமப்ர் 1971 அன்று இந்திய இராணுவ அதிகாரி லெப். ஜெனரல் ஜெகத் சிங் அரோராவிடம் சரண் அடையும் ஒப்பந்தத்தில் கையொப்பமிட்டார்.
# வலியசாலை மகாதேவர் கோயில்

**வலியசாலை மகாதேவர் கோயில்** இந்தியாவில கேரளாவில் திருவனந்தபுரத்தில் உள்ள பழமையான திரிமூர்த்தி கோயில்களில் ஒன்றாகும். காந்தளூர் சாலை என்ற புகழ்பெற்ற பல்கலைக்கழகம் பல நூற்றாண்டுகளுக்கு முன்பு இங்கு இருந்தது.
# வலியசாலை மகாதேவர் கோயில்

## புராணம்

சேர, சோழ, பாண்டிய மன்னர்கள் ஒருவரை ஒருவர் எதிர்த்துப் போரிட்டு கந்தளூர் பகுதியில் இறந்தனர். அவர்களின் இறுதிச் சடங்குகளின்போது அவர்களின் ராணிகள் சதியில் ஈடுபட்டனர். சதியில் அவர்கள் ஈடுபட்ட இடத்தில் பிரம்மா, வெங்கட பெருமாள் மற்றும் மகாதேவர் ஆகியோருக்கு கோயில்கள் எழுப்பப்பட்டன.
# பெரும்குளம்

**பெரும்குளம்** (*Perumkulam*) இந்தியாவின் கேரள மாநிலத்தில் உள்ள கொல்லம் மாவட்டத்தில் உள்ள ஒரு கிராமமாகும். இது இந்தியாவின் இரண்டாவது மற்றும் கேரளாவின் முதல் புத்தகங்களின் கிராமமாகும். இந்த கிராமம் 2020 ஆம் ஆண்டு சூன் மாதம் 19 ஆம் தேதியன்று அங்கீகாரத்தைப் பெற்றது
# பெரும்குளம்

## அமைவிடம்

பெரும்குளம் கிராமம் கொட்டாரக்கரா - பூவட்டூர் சாலையில் குளக்கடை ஊராட்சியில் கொட்டரக்கரா நகரத்திலிருந்து 6 கி.மீ. தொலைவிலும், பிரதான மத்திய சாலையில் ஈஞ்சக்காட்டில் இருந்து 3 கி.மீ. தொலைவிலும் அமைந்துள்ளது. அருகிலுள்ள இரயில் நிலையம் கொட்டாரகரா இரயில் நிலையம் ஆகும்.
# பெரும்குளம்

## மக்கள்தொகையியல்

ஆம் ஆண்டின் மக்கள் தொகை கணக்கெடுப்பு தரவுகளின் படி பெரும்குளத்தின் மொத்த மக்கள் தொகை 19074 ஆகும். இதில் ஆண்கள் 9286 பேரும் பெண்கள் 9788 பேரும் இருந்தனர்.
# கோகா ராமசுவாமி

**கோகா ராமசுவாமி** (*Goka Ramaswamy*) (1933 - 21 மார்ச் 2005) பிரிக்கப்படாத ஆந்திரப் பிரதேசத்தைச் சேர்ந்த இந்திய தேசிய காங்கிரசின் இந்திய அரசியல்வாதி ஆவார். ராமசாமி 1978 முதல் 1982 வரை ஆந்திரப் பிரதேசத்தில் அமைச்சராகப் பல்வேறு துறைகளை வகித்தார். இவர் 1978 மற்றும் 1983 ஆம் ஆண்டுகளில் ஆந்திரப் பிரதேச சட்டமன்றத்தின் கான்பூர் (நிலையம்) சட்டமன்றத் தொகுதிக்கு இரண்டு முறை இந்திய தேசிய காங்கிரசு வேட்பாளராகத் தேர்ந்தெடுக்கப்பட்டார். என். டி. ராமராவ் புதிதாகத் தொடங்கப்பட்ட தெலுங்கு தேசம் கட்சி முதல் முறையாக அரசு அமைத்தபோது ஆந்திரப் பிரதேச சட்டப் பேரவையில் 1983 மற்றும் 1985 க்கு இடையில் காங்கிரசு சட்டமன்றக் கட்சியின் துணைத் தலைவராகவும் இருந்தார்.
# தமிழ்நாட்டின் அரசியல் குடும்பங்கள்

இந்திய ஒன்றியம் தமிழ்நாடு மாநில அரசியல் குடும்பங்களின் பட்டியல்.
# தமிழ்நாட்டின் அரசியல் குடும்பங்கள்

## இந்திய தேசிய காங்கிரசிலுள்ள குடும்பங்கள்

**இராசகோபாலாச்சாரி** குடும்பம்:-  
- சென்னை மாகாண முதலமைச்சரும் (1937-40), சென்னை மாநிலம் (1952-54), மேற்கு வங்க ஆளுநரும் (1946-48), இந்தியாவின் கவர்னர்-ஜெனரலும் (1948-50). இந்திய அரசாங்கத்தில் மத்திய அமைச்சருமான (1950–52) மறைந்த சி. ராஜகோபாலாச்சாரி.
- கோபாலகிருஷ்ண காந்தி, மேற்கு வங்க ஆளுநர்.
- கிருஷ்ணகிரி மக்களவை முன்னாள் உறுப்பினர் சி.ஆர்.நரசிம்மன் .  
**சி. பி. இராமசாமி ஐயர்** குடும்பம்:-
- சென்னை சட்டமன்ற உறுப்பினரும் திருவிதாங்கூர் திவானுமான சி. பி. இராமசுவாமி ஐயர்.
- கும்பகோணம் மக்களவைத் தொகுதி முன்னாள் உறுப்பினர் சி. ஆர். பட்டாபி ராமன்.  
**பக்தவத்சலம்** குடும்பம்:-  
- எம். பக்தவத்சலம், சென்னை மாநில முதல்வர் (1962–1967).
- ஜெயந்தி நடராஜன், முன்னாள் நாடாளுமன்ற உறுப்பினர்.
# தமிழ்நாட்டின் அரசியல் குடும்பங்கள்

## அனைத்திந்திய அண்ணா திராவிட முன்னேற்றக் கழகத்திலுள்ள குடும்பங்கள்

**எம். ஜி. ஆர்.** குடும்பம்:-  
- தமிழ்நாட்டின் முன்னாள் முதல்வர் அதிமுகவின் நிறுவனர் தலைவர் நடிகர் மறைந்த ம. கோ. இராமச்சந்திரன்
- தமிழ்நாட்டின் முன்னாள் முதல்வர் மறைந்த வி.என்.ஜானகி இராமச்சந்திரன், (எம்.ஜி.ஆரின் மனைவி)
- அதிமுகவின் இளைஞரணி இணை செயலாளர் ஜூனியர் எம்ஜிஆர் (தமிழ்நாட்டின் முன்னாள் முதல்வர் அதிமுகவின் நிறுவனர் தலைவர் எம்ஜிஆர் அவர்களின் அண்ணன் சக்கரபாணி அவர்களின் பேரன்)  
**ஜெ. ஜெயலலிதா** குடும்பம்:-  
தமிழ்நாட்டின் முன்னாள் முதல்வர் அதிமுகவின் நிரந்தர பொதுச் செயலாளர் நடிகர் மறைந்த செல்வி ஜெ.ஜெயலலிதா  
**ஓ. பன்னீர்செல்வம்** குடும்பம்:-
- அதிமுக வின் ஒருங்கிணைப்பாளர் மு.பொருளாளர் தமிழ்நாட்டின் முன்னாள் முதல்வர் ஓ.பன்னீர்செல்வம்
- அதிமுக மக்களவை குழு தலைவர் ஓ. பி. இரவீந்திரநாத் குமார் தேனி மு. நாடாளுமன்ற உறுப்பினர் (ஓ. பி. எஸ்-இன் மூத்த மகன்)  
**வி. கே. சசிகலா**குடும்பம்:-
# தமிழ்நாட்டின் அரசியல் குடும்பங்கள்

## பல கட்சிகளில் உள்ள குடும்பங்கள்

**குமாரமங்கலம்** குடும்பம் - பலதரப்பு:-  
- சென்னை மாகாணத்தின் முன்னாள் முதல்வரும் (1926-1930), திருச்செங்கோடு மக்களவை உறுப்பினருமான மறைந்த பி. சுப்பராயன்
- இராதாபாய் சுப்பராயன், பிரபல மனித உரிமை ஆர்வலர்.
- அரசியல்வாதியும் இந்திய கம்யூனிஸ்ட் கட்சியின் தொழிற்சங்கத் தலைவருமான மோகன் குமாரமங்கலம்.
- அரங்கராஜன் குமாரமங்கலம், இந்திய அரசியல்வாதி. சேலம் மற்றும் திருச்சிராப்பள்ளி மக்களவை உறுப்பினரும், இந்திய அரசின் மத்திய அமைச்சர்
- அரசியல்வாதியும் பாஜக தேசிய செயற்குழு உறுப்பினருமான லலிதா குமாரமங்கலம்,
- பார்வதி கிருஷ்ணன், கோவை மக்களவை முன்னாள் உறுப்பினர்.  
**வி. கே. சசிகலா** குடும்பம் - பல கட்சிகள்:-  
- வி. கே. சசிகலா, இந்தியத் தொழிலதிபராக இருந்து பின்னர் அரசியல்வாதியானார்.
- ம. நடராசன், சசிகலாவின் கணவர்
- அண்ணா திராவிடர் கழகத்தின் நிறுவனப் பொதுச் செயலாளரும், வி.கே.சசிகலாவின் சகோதரருமான வி. கே. திவாகரன்
- சசிகலாவின் மூத்த சகோதரி வாணிமணியின் மகனும், அமமுகவின் பொதுச் செயலாளருமான டிடிவி தினகரன்.
- தினகரனின் மனைவி அனுராதா தினகரன் .
- ஜெயலலிதாவின் வளர்ப்பு மகனும் டிடிவி தினகரனின் சகோதரருமான வி. என் சுதாகரன்
- அண்ணா எம்ஜிஆர் மக்கள் முன்னேற்றக் கழகத்தின் பொதுச் செயலாளர் டிடிவி பாஸ்கரன் (டிடிவி தினகரனின் சகோதரர்) .
- சசிகலாவின் சகோதரரான ஜெயராமனின் விதவை ஜெ. இளவரசி
- சசிகலாவின் சகோதரர் ஜெயராமனின் மகன் விவேக் ஜெயராமன்
# தமிழ்நாட்டின் அரசியல் குடும்பங்கள்

## மறுமலர்ச்சி திராவிட முன்னேற்றக் கழகத்திலுள்ள குடும்பங்கள்

**வைகோ** குடும்பம்:-
- வைகோ மறுமலர்ச்சி திராவிட முன்னேற்றக் கழகத்தை நிறுவியவர்.
- துரை வையாபுரி, இணையதள ம.தி.மு.க.
# தமிழ்நாட்டின் அரசியல் குடும்பங்கள்

## பாட்டாளி மக்கள் கட்சியிலுள்ள குடும்பம்

**ச. இராமதாசு** குடும்பம்:-  
- பாமக நிறுவனர் ச. இராமதாசு
- 2004 முதல் 2009 வரை மாநிலங்களவை உறுப்பினராகவும், முன்னாள் மத்திய அமைச்சராகவும் (சுகாதார அமைச்சகம்) இருந்த அன்புமணி இராமதாஸ்.
# தமிழ்நாட்டின் அரசியல் குடும்பங்கள்

## தமிழ் மாநில காங்கிரஸ் கட்சியிலுள்ள குடும்பம்

**ஜி. கே. மூப்பனார்** குடும்பம்:-
- இந்திய அரசியல்வாதியும் தமிழ் மாநில காங்கிரசின் நிறுவனருமான மறைந்த ஜி. கே. மூப்பனார்.
- இந்திய அரசின் முன்னாள் மத்திய அமைச்சர் ஜி. கே. வாசன் .
# ஓல்டுஆம் இலை ஆமை

**ஓல்டுஆம் இலை ஆமை** (*Oldham's leaf turtle*)(*சைக்கிள்மைசு ஓல்டுகாமி*) என்பது *ஜியோமிடிடே* குடும்பத்தில் உள்ள ஒரு ஆமை சிற்றினம் ஆகும்.
# ஓல்டுஆம் இலை ஆமை

## சொற்பிறப்பியல்

ஓல்டுஆம் இலை ஆமையின் சிற்றினப் பெயரான, *ஓல்டுகாமி* மற்றும் பொதுவான பெயர், ஓல்டு ஆம் இலை ஆமை, இந்தியப் புவியியல் ஆய்வகத்தின் கண்காணிப்பாளரான தோமசு ஓல்டு ஆமின் நினைவாக இடப்பட்டுள்ளது. *சைக்கிள்மைசு* என்ற பொதுவான பெயர் கிரேக்க κύκλος (kyklos, அதாவது 'சுற்று' அல்லது 'வட்டம்', தலையோட்டின் வடிவத்தைக் குறிக்கிறது. மற்றும் εμύς (emys; 'நன்னீர் ஆமை' என்பதிலிருந்து வந்தது.
# ஓல்டுஆம் இலை ஆமை

## புவியியல் வரம்பு

*சை. ஓல்ட்காமி* வங்காளதேசம், மிசோரமின் தெராய், மியான்மர், தாய்லாந்து, வியட்நாம், மேற்கு போர்னியோ, சுமத்ரா மற்றும் சாவகம் தீவில் காணப்படுகிறது. மேலும், ***சைக்கிள்மைசு*** ***ஓல்டுகாமி சானென்சிசு*** சில நேரங்களில் இதன் ஓடு வடிவத்தின் காரணமாக ஒரு தனித்துவமான இனமாகக் கருதப்படுகிறது. மத்திய மியான்மரில் இருந்து தாய்லாந்து மற்றும் கம்போடியா வரை இது நிகழ்கிறது.
# ஓல்டுஆம் இலை ஆமை

## கலப்பினம்

ஜெர்மனியில், ஆண் *சைக்கிள்மைசு* *(ஓல்டுகாமி)* *சானென்சிசு* மற்றும் சீனா ஆமை ஒன்றிற்கும் இடையேயான கலப்பின நிகழ்வு விவரிக்கப்பட்டுள்ளது.
# கராச்சியில் காற்று மாசுபாடு

**கராச்சியில் காற்று மாசுபாடு** (*Air pollution in Karachi*) பாக்கித்தான் நாட்டின் முதன்மையான தொழில் நகரமும், வணிக தலைநகரமுமான கராச்சி<nowiki/>யில் ஏற்பட்டுள்ள காற்று மாசுபாட்டை இக்கட்டுரை விவரிக்கிறது. காற்று மாசுபாட்டால் பாதிக்கப்பட்டுள்ள உலகின் 12 ஆவது மிகப்பெரிய நகரமாக கராச்சி நகரம் கருதப்படுகிறது. குறிப்பிடத்தக்க காற்று மாசுபாடு பிரச்சனையை கராச்சி நகரம் நாள்தோறும் எதிர்கொள்கிறது. கராச்சியின் காற்றின் தரம் பல ஆண்டுகளாக மோசமடைந்து வருகிறது, மாசு அளவுகள் பெரும்பாலும் உலக சுகாதார அமைப்பு நிர்ணயித்த பாதுகாப்பான வரம்புகளை மீறியுள்ளன.
# கராச்சியில் காற்று மாசுபாடு

## காற்றின் தரக் குறியீடு

கராச்சி நகரத்தின் காற்றுத் தரக் குறியீடு அளவு 193 என்ற ஆரோக்கியமற்ற நிலைக்கு உயர்ந்துள்ளது. இந்த அளவின் அடிப்படையில் இது உலகின் நான்காவது மிகவும் மாசுபட்ட நகரமாகும்.  
கராச்சியில் காற்று மாசுபடுவதற்கு நுண் துகள்கள் முக்கியப் பங்கு வகிக்கின்றன. கராச்சி நகரத்தின் காற்றில் 2.5 மைக்ரோமீட்டர் அல்லது அதற்கும் குறைவான விட்டம் கொண்ட துகள்களின் செறிவு உலக சுகாதார நிறுவனத்தின் வருடாந்திர காற்றின் தர வழிகாட்டி மதிப்பை விட 11.8 மடங்கு அதிகமாக உள்ளதாகப் பதிவு செய்யப்பட்டுள்ளது.
# கராச்சியில் காற்று மாசுபாடு

## மாசுபாட்டின் முக்கிய ஆதாரங்கள்

போக்குவரத்து மற்றும் தொழில்துறை உமிழ்வுகள், கழிவுகளை எரித்தல், மின்னுற்பத்தி உமிழ்வுகள், குளிர்சாதன பெட்டிகளில் இருந்து உமிழ்வுகள், தூசி வீச்சு மற்றும் வீடுகள் மற்றும் விடுதிகளில் பயன்படுத்தப்படும் அடுப்புகள் ஆகியவை கராச்சியின் காற்று மாசுபாட்டுக்கு முக்கிய ஆதாரங்களாகும்.
# த டைம்சு ஒஃப் சிலோன்

***த டைம்சு ஒஃப் சிலோன்*** (*The Times of Ceylon*) என்பது இலங்கையில் கொழும்பு நகரில் இருந்து வெளியிடப்பட்ட ஓர் ஆங்கிலச் செய்திப் பத்திரிகை ஆகும். இது முதன் முதலில் 1846-ஆம் ஆண்டில் *சிலோன் டைம்சு* என்ற பெயரில் வெளிவந்தது. இதன் வெளியீடு 1985 இல் நிறுத்தப்பட்டது.
# த டைம்சு ஒஃப் சிலோன்

## வரலாறு

சிலோன் டைம்சு செய்தி இதழ் 1846 சூலை 11 இல் செயலிழந்த *த சிலோன் கெரால்டு* அச்சகத்தில் வில்சன், ரிச்சி நிறுவனத்தினரால் தொடங்கப்பட்டது. *தி ஒப்சர்வர்* பத்திரிகைக்குப் போட்டியாகவும், பிரித்தானியக் குடியேற்றங்களின் வணிக நலன்களை மேம்படுத்துவதற்காகவும் இந்த செய்தித்தாள் தொடங்கப்பட்டது. தொடக்கத்தில் செவ்வாய், வெள்ளிக்கிழமைகளில் மட்டும் இது வெளியிடப்பட்டது.  
1858 இல் இப்பத்திரிகை நிறுவனத்தை யை இலண்டனின் *த குளோப்* பத்திரிகையின் முன்னாள் ஆசிரியர் ஜோன் கேப்பர் விலைக்கு வாங்கினார். பிரித்தானியா திரும்பினார். புதிய உரிமையாளர்களின் கீழ் பத்திரிகையின் முக்கியத்துவம் குறைந்து, அது கலைக்கப்பட்டது. கேப்பர் மீண்டும் இலங்கை திரும்பி, அப்புத்தளையைச் சேர்ந்த காப்பித் தோட்ட உரிமையாளரான அவரது மகன் பிராங்க் ஏ. கேப்பரின் உதவியுடன், 1882 ஆம் ஆண்டில் பத்திரிகையை மீண்டும் வாங்கி *தி டைம்ஸ் ஒஃப் சிலோன்* என்ற பெயரில் வெளியிட்டார். ஜோன் கேப்பர் பத்திரிகையின் நிர்வாகத்தை அவரது இரண்டு மகன்களிடம் விட்டுவிட்டு, 1884-இல் இலங்கையில் இருந்து வெளியேறினார்.  
டைம்சு நிறுவனமும் அதன் போட்டியாளரான அசோசியேட்டட் நியூஸ் பேப்பர்ஸ் ஒப் சிலோன் லிமிடெட் (ANCL) ஆகியவை 1948-இல் பிரித்தானியாவிடம் இருந்து இலங்கை விடுதலை பெற்றபோது செய்தித்தாள் துறையில் ஆதிக்கம் செலுத்தின. அசோசியேட்டட் நியூசுபேப்பர்சு நிறுவனம் சூலை 1973 இலும், டைம்சு நிறுவனம் ஆகத்து 1977 இலும் இலங்கை அரசாங்கத்தால் தேசியமயமாக்கப்பட்டன. பின்னர் டைம்சு நிறுவனம் நிதி மற்றும் தொழிலாளர் பிரச்சனைகளை எதிர்கொண்டதை அடுத்து, 1985 சனவரி 31 அன்று இப்பத்திரிகையும் அதன் பல்வேறு வெளியீடுகளும் மூடப்பட்டன. தேசியமயமாக்கலுக்கு முன் அசோசியேட்டட் நியூசுபேப்பர்சு நிறுவனத்தின் தலைவர் ரஞ்சித் விஜேவர்தன, டைம்சு வெளியீடுகளின் வர்த்தகப் பெயர்களையும், நூலகத்தையும் வாங்கினார். விஜேவர்தனாவின் நிறுவனமான விஜயா நியூசுபேப்பர்சு, முன்னாள் டைம்சு வெளியீடுகளின் பெயர்களைப் பயன்படுத்தி பல்வேறு செய்தித்தாள்களைத் தொடங்கியது.
# அபிராமி ராமநாதன்

**அபிராமி ராமநாதன்** (பிறப்பு:1947) என்பவர் தமிழ்நாட்டைச் சேர்ந்த தமிழ்த் திரைப்படத் தயாரிப்பாளர் மற்றும் தொழிலதிபராவார். சென்னையில் உள்ள பிரபலமான அபிராமி மெகா மால் மற்றும் அபிராமி திரையரங்குகளின் உரிமையாளராக உள்ளார். திரைப்படத் தயாரிப்பாளர் சங்கத்தின் தலைவராகவும் தென்னிந்திய திரைப்பட வர்த்தக சபையின் தலைவராகவும், இந்திய திரைப்பட கூட்டமைப்பின் பொதுச் செயலாளராகவும் இருந்துள்ளார். இவர் பல்வேறு நிகழ்வுகளுக்கு நன்கொடையாளராகவும் தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கத்தின் புரவலராகவும் உள்ளார்.  
அபிராமி மால் இடித்துக்கட்ட அப்பாசாமி ரியல் எஸ்டேட் நிறுவனத்திற்கு ஏலம் அளிக்கப்பட்டதில் வரி ஏய்ப்பு நடந்தாகக் கூறி இவரிடம் வருமானவரிச் சோதனை 2023 நவம்பரில் நடைபெற்றது. இவரது அலுவலகத்திலும் வீட்டிலும் நடைபெற்ற சோதனையில் கணக்கில் காட்டப்படாத நகைகள் கண்டெடுக்கப்பட்டதாக செய்திகள் வந்தன.
# அபிராமி ராமநாதன்

## தனி வாழ்க்கை

சிவகங்கை மாவட்ட பூலாங்குறிச்சியில் 1947 ஆம் ஆண்டு ஆகஸ்ட் 26 ஆம் நாள் சிவலிங்கம் செட்டியார், மீனாட்சி ஆச்சி தம்பதியினருக்கு மகனாகப் பிறந்தார். இவர் பொறியியலிலும் ஹோமியோபதி மருத்துவத்திலும் முதுநிலைப் பட்டம் பெற்றவர். இவரது மனைவி நல்லம்மை ராமநாதனாவார்.